湖东村社区

湖东村社区，是湖州市吴兴区湖东街道个一隻社区。

 历史 
缩略图|湖东街道地图
湖东村社区是原来八里店镇湖东村个土地征用建立个社区。湖东村有拉湖州东门，頔塘北岸，村委会驻地二里桥。东面是王家田、陆家坝村，北面是毗山村，下头有二里桥、褚家里、姚家里、港北村、和尚田、金家㘰搭塔台村箇7隻自然村，村民主要姓褚、黃、姚、李。

宋、元辰光，归乌程县德政乡仁义里。明成化八年（1472年）归乌程县九区廿七都。清雍正七年（1729年）归乌程县九区九十五庄。民国元年（1912年）归苕东镇；民国廿四年（1935年）归新蜀乡，民国三十五年（1936年）是新蜀乡第一保。1949年10月份，是新蜀乡湖东村。1956年归升山乡。1958年10月份，归升山公社，是湖东大队。1984年3月份，大队改成村，归升山乡；1994年归八里店镇。

1988年个辰光，全村有336份农户，1142個人。到1994年底，港北、褚家里、姚家里、二里桥小街四隻村民小組（自然村）農村建制已經撤脱许嘚，划畀湖州镇月湖街道管。村裏向還有270份農戶咾667個人。

1993年，因为城市建设个需要，开始征地拆迁。1994年底，建立湖东村居委会。2000年12月份，居委会撤脱，改建湖东村社区，畀月河街道管，但是村经济发展刮事体，原得归八里店镇管，2008年实行村改居，让月河街道统一管。2018年湖东街道成立嘚之后，归湖东街道管。

 基本情况 
湖东村社区下头个小区有别墅一区、别墅二区、湖东家园、农民别墅搭百家桥小区。2023年《浙江省标准地名录》寫湖东村社区面積0.8平方公里，人口3006個人。

 小区 

 湖东别墅：1993年，原来个褚家里、和尚田自然村填建。分成一区搭二区，一区有43幢别墅，二区有36幢别墅。
 湖东农民别墅：1994年，原来个和尚田自然村拆建，有93幢别墅。
 百家桥小区：有拉毗山西路（二环东路）东面，2005年，原来个金家兜、塔头村搭甲鱼坝填建，有198套连体别墅。
 湖东家园小区

 参考资料 

Category:湖东街道（湖州）
Category:吴兴区村级行政区划